5 Fa setšhaba sa Iseraele le sa Siria di ne di tlhomile mogopolo mo Juda, setšhaba sengwe se se neng se na le sesole se se nonofileng, le sone se ne se batla go tlhasela naga eno. Setšhaba seo e ne e le Asiria e e neng e tla nna mmusomogolo wa lefatshe. Go ya ka Isaia 8:3, 4, Asiria o ne a tla tsaya “dikhumo tsa Damaseko le thopo ya Samarea” pele ga a tlhasela bogosi jwa Juda jo bo kwa borwa. Go na le gore Ahase yo o se nang tumelo a ikanye lefoko la Modimo le le builweng ke Isaia, o ne a roma barongwa kwa kgosing ya Asiria go ya go dira kgolagano le yone, mme kgabagare kgolagano eo e ne ya baka mathata a gore Asiria e gatelele Juda. (2 Dikg. 16:7-10) Ruri Ahase e ne e le modisa yo o swabisang wa Juda! Re ka nna ra ipotsa gore, ‘Fa ke tshwanetse go dira ditshwetso tse di botlhokwa, a ke ikanya Modimo kgotsa batho?’—Dia. 3:5, 6.